b'\n_START_ARTICLE_\nSkrivesenteret\n_START_PARAGRAPH_\nNasjonalt senter for skriveoppl\xc3\xa6ring og skriveforsking, Skrivesenteret, ble opprettet 21. august 2009 for \xc3\xa5 styrke skrivekompetansen hos barn, unge og voksne. Senteret er administrativt underlagt Norges teknisk- naturvitenskapelige universitet (NTNU) og faglig underlagt Utdanningsdirektoratet._NEWLINE_Senterets hovedoppgave er \xc3\xa5 lede og koordinere arbeid med utvikling av arbeidsm\xc3\xa5ter, l\xc3\xa6ringsstrategier og vurderingsformer for \xc3\xa5 forbedre skriveoppl\xc3\xa6ringen i grunnoppl\xc3\xa6ringen. Den faglige virksomheten skal v\xc3\xa6re kunnskaps- og forskningsbasert, og senteret skal bidra til informasjons- og erfaringsspredning fra forskning, fors\xc3\xb8k og utviklingsprosjekter innen sitt fagomr\xc3\xa5de.'